 Ụlọ ọrụ Federal Radio Corporation of Nigeria FRCN a mààrà dịka Radio Nigeria enyela aka na-achị steeti Anambra, bụ Gọvanọ Willie Obianọ nkwanye ùgwù maka ezi mmasị, ezi mmekọrịta na agbam mbọ ya nịkwalite ọrụ mgbasa ozi.  Mmemme inye onyinye nkwanye ùgwù ahụ bụ nke weere ọnọdụ nobi gọọmenti dị nAwka, ma bụrụkwa nke dọtara ụfọdụ ndị selitere isi nọrụ gọọmenti na ya bụ steeti, nakwa ndị isi ụlọ ọrụ Radio Nigeria, nke gụnyere onyeisi ụlọ mgbasa ozi Purity FM dị nAwka, bụ Maazị Uche Chukwuedo, onyeisi ngalaba akụkọ ụwa nụlọ ọrụ ahụ, bụ Maazị Chris Obileri, na ụfọdụ ndị ọzọ.Nokwu ya oge ọ na-enyefe ya onyinye nkwanye ugwu ahụ naka, onyeisi ụlọ ọrụ FRCN, bụ maazị Mansur Liman, nke onye nọchitere anya ya bụ onyeisi na-ahụ maka isi ngalaba ụlọ ọrụ ahụ na mpaghara ndịda-ọwụwa anyanwụ ala anyị dị nEnugu, bụ Maazị Ike Okere mere ka a mara na nke ahụ sò notu nime ihe ha jìrì merube mmemme ọgbụgba ahọ iri na atọ nke ụlọ mgbasa ozi Purity FM, Awka bụ nke weere ọnọdụ nahọ gara aga.Ọ kọwara na ezigbo ihe mgbanwè na mnwògharị nà-abata na steeti Anambra ugbua nokpuru ndu gọvanọ Obianọ, ọ kachasị na ngalaba nchekwa, ọrụ ugbo, mwulite ndị ntorobịa, ọnọdụ akụnụba, agụmakwụkwọ, na ngalaba ndị ọzọ dị iche iche.Ọ gakwazịrị nihu kwuo na gọvanọ Obianọ bụ enyi ndị ọrụ mgbasa ozi, ma kwupụtakwazie ezi njikere ụlọ ọrụ Radio Nigeria dị ịkwàlite ihe dị iche iche o mepụtagòrò, na ịgbasàa ozi banyere nke ahụ nogoogo mgbasa ozi etiti, ya na ịgbasakwa ozi zuru oke banyere ihe gọọmenti ya na-eme nime-ime obodo. O jikwazịrị ohere ahụ rịọ ya doo ka rụzigharịa ụzọ ahụ gara nụlọ mgbasa ozi Purity FM dị na Mgbakwụ nokpuru ọchịchị Awka North.Na nzaghachi oge ọ na-anata ya bụ nkwanye ùgwù, Gọvanọ Obianọ, onye ọñụ jupùtàrà obi, kwupùtàrà na ọ na-arànyere ndị isi ọchịchị steeti ahụ nkwanye ugwu ahụ, ma kwuo na nke ahụ ga-enyere ya aka ma bụrụkwa ihe mwulite mmụọ, iji mee ka ọ rụsie ọrụ ike.Ka ọ na-akọwa mgbasa ozi dịka ọ ngalaba dị oke mkpa ma nwekwa ọrụ bara uru o nwèrè ịrụ nịkwàlite ezi ọchịchị na ezi ọnọdụ mmepe; Gọvanọ kwukwàzịrị na ya ga-elebà anya nihe dị iche iche ha kwùrù, ma jaa ndị ụlọ ọrụ Radio Nigeria ike, sị ha jide ka ha ji, ọ kachasị nịgbasa ozi bụ ịgba. 